**Szakdolgozati követelmények - MTE**

[**1.** **Belépőszint**](#_Toc29921351)

[**1.1.** **Terjedelem**](#_Toc29921352)

[**1.2.** **Fedlap és belső borító**](#_Toc29921353)

[**1.3.** **Tartalomjegyzék**](#_Toc29921354)

[**1.4.** **Betűtípus, sorköz, margó és betűméret**](#_Toc29921355)

[**1.5.** **Alfabetikus rendben közölt szakirodalomjegyzék**](#_Toc29921356)

[**2.** **A szakdolgozat szerkezete**](#_Toc29921357)

[**2.1.** **A szakdolgozat szerkezeti egységei**](#_Toc29921358)

[**2.2.** **A törzsszöveg szerkezete**](#_Toc29921359)

[**2.3.** **A szakdolgozat tagolása**](#_Toc29921360)

[**3.** **A szakdolgozat külalakja**](#_Toc29921361)

[**3.1.** **Műalkotások jelölése**](#_Toc29921362)

[**3.2.** **Ábrák**](#_Toc29921363)

[**3.3.** **Táblázatok**](#_Toc29921364)

[**3.4.** **Bekezdések**](#_Toc29921365)

[**4.** **Hivatkozások kezelése**](#_Toc29921366)

[**4.1.** **Hivatkozások a szövegtörzsben**](#_Toc29921367)

[**4.2.** **Hivatkozások a forrásjegyzékben**](#_Toc29921368)

[**5.** **A szakdolgozat nyelvezete**](#_Toc29921369)

[**5.1.** **Megfogalmazás**](#_Toc29921370)

[**5.2.** **Szakkifejezések**](#_Toc29921371)

[**5.3.** **Nyelvhelyesség**](#_Toc29921372)

[**5.4.** **Szókincs, stílus**](#_Toc29921373)

[**6.** **Témaválasztás**](#_Toc29921374)

[**6.1.** **Téma terjedelmének meghatározása**](#_Toc29921375)

[**6.2.** **Cím**](#_Toc29921376)

[**6.3.** **A szakdolgozat célja**](#_Toc29921377)

[**6.4.** **Kérdések, hipotézisek**](#_Toc29921378)

[**7.** **Elméleti megalapozottság**](#_Toc29921379)

[**7.1.** **Szakirodalom**](#_Toc29921380)

[**7.2.** **Definíciók**](#_Toc29921381)

[**8.** **Az elemzés**](#_Toc29921382)

[**8.1.** **Logika, összhang**](#_Toc29921383)

[**8.2.** **Leírás**](#_Toc29921384)

[**8.3.** **Kritikai elemzés**](#_Toc29921385)

[**8.4.** **Következtetés**](#_Toc29921386)

[**9.** **A szakdolgozat eredetisége**](#_Toc29921387)

[**9.1.** **Mi a plágium?**](#_Toc29921388)

[**9.2.** **Eredetiségnyilatkozat**](#_Toc29921389)

# **Belépőszint**

## **Terjedelem**

* tánctanár (MA 120), valamint klasszikus balettművész (MA), néptáncművész (MA) szakos hallgatók részére: 70.000 karakter szóközökkel együtt
* táncos és próbavezető (BA) és koreográfus (BA) szak hallgatói részére: 50.000-60.000 karakter szóközökkel együtt
* táncművész (BA) szak hallgatói részére: 35.000-40.000 karakter szóközökkel együtt

## **Fedlap és belső borító**

**Fedlap:**

* a borító felső 1/3-ának közepén: SZAKDOLGOZAT felirat
* jobb alsó sarkában külön sorokban: név, egyetem, szak, szakirány, évszám

**Belső borító:**

* az oldal felső 1/3-ának közepén: cím
* az oldal jobb alsó sarkában:

Készítette:

Kiss Zita

Magyar Táncművészeti Egyetem

Táncos- és Próbavezető Szak

Divattánc szakirány

2019.

* az oldal bal alsó sarkában:

Konzulens:

Dr. Szabó János

egyetemi adjunktus

## **Tartalomjegyzék**

A dolgozat fő fejezetcímeinek, alfejezet-címeinek feltűntetése, a hozzájuk tartozó oldalszámokkal.

## **Betűtípus, sorköz, margó és betűméret**

A dolgozatot Word szövegszerkesztővel kell készíteni az alábbi paraméterek betartásával:

* a kinyitott dolgozat jobb oldalára legyen nyomtatva a dolgozat
* álló A/4-es oldalak, melléklet esetén előfordulhat fekvő táblázat, ábra
* Times New Roman betűtípus
* 12-es betűméret
* sorkizárás
* 1,5-es sorköz az egész dolgozatban
* oldalszám-beszúrás lap alján, középen
* összes margó: 2,5 cm, kivéve: bal oldali margó (a kötés miatt): 3,5 cm
* A dolgozatban arányos térközöket kell használni, az egyes fejezetek között maximum két sor hagyható ki.
* A fejezetcímek alcímek, al-alcímek hierarchiában jelenjenek meg a decimális tagolási rendszer szabályai alapján (pl. 1., 1.1, 1.1.1 stb.).

## **Alfabetikus rendben közölt szakirodalomjegyzék**

* más néven: Felhasznált irodalom
* szerzők vezetékneve szerinti alfabetikus sorrend, „dr.” megjelölés nélkül

# **A szakdolgozat szerkezete**

## **A szakdolgozat szerkezeti egységei**

**Fedlap, belső borító**

**Tartalomjegyzék**

**Törzsszöveg**

* Fejezetekre, alfejezetekre tagolt.

**Irodalomjegyzék**

**Függelék(ek)/mellékletek**

* A szakdolgozat részét képezi a hallgató által aláírt eredetiségnyilatkozat, melyet 1. számú mellékletként kérünk csatolni a dolgozathoz
* A szakdolgozathoz 2. sz. mellékletként csatolni kell a szakdolgozati belépőszint teljesítését igazoló dokumentumot.

Függelékként/mellékletként a következő elemek csatolhatóak még a szakdolgozathoz:

* ábrák és táblázatok jegyzéke pontos forrásmegjelöléssel
* a szövegtörzsben hivatkozott, hallgató által készített interjú
* a vizsgálathoz használt mérőeszközök (pl. kérdőív, megfigyelési szempontsor stb…)
* az egy oldalnál nagyobb táblázatok, ábrák
* egyéb kiegészítő ábrák, táblázatok

**CD/DVD/pendrive**

Amennyiben audio- vagy audiovizuális anyag is hozzátartozik a szakdolgozathoz, kérjük, hogy mindkét bekötött példány hátsó fedlapjának belső oldalára rögzítsék egy borítékba helyezett adathordozón.

## **A törzsszöveg szerkezete**

**Bevezetés**

* a szakdolgozat célja
* a választott téma relevanciája/fontossága/aktualitása
* milyen kérdés(ek)re keresi a választ
* mi a hipotézise (=előfeltevés állítás formájában), melyet megvizsgál
* hogyan épül fel a szakdolgozat

**Kifejtés**

* a téma diszciplináris elhelyezkedése
* a téma a nemzetközi és hazai viszonylatok tükrében
* a téma megközelítései a különböző források alapján
* szakirodalmi szintézis
* egy jelenség/műalkotás leírása
* egy jelenség/műalkotás interpretációja
* egy jelenség/műalkotás empirikus vizsgálata kutatásmódszertani alapokon
* a kapott adatok értelmezése

**Következtetések, összegzés**

* a dolgozat rövid összefoglalása
* következtetések levonása
* adjon a dolgozat elején feltett kérdésekre választ
* a dolgozat elején megfogalmazott hipotézis elvetése vagy igazolása
* ha a téma alapján lehetséges, javaslatok megfogalmazása

## **A szakdolgozat tagolása**

* Az egész szakdolgozat legyen áttekinthető, esztétikusan szerkesztett.
* A szakdolgozat szövegét a decimális rendszer szabályai szerint kell tagolni (1., 1.1., 1.2. stb.).
* Egy ábra, táblázat ne foglaljon el többet az oldal 1/3-ánál, az egész oldalas, illetve többoldalas táblázatokat mellékletként kell megjeleníteni, és a szövegtörzsben ennek alapján hivatkozni rá.
* Egy bekezdés minimum 3 mondatból álljon.
* Az ábrák, táblázatok, grafikonok elhelyezése ne törje meg a szöveg folytonosságát.
* Az egyes ábrák, táblázatok felett és alatt minimum 3 sor szöveg legyen. Az ennél nagyobb ábrák (pl.: notációk, kották) mellékletként jelenjenek meg, melyre a szakdolgozó a szövegtörzsben hivatkozhat.

# **A szakdolgozat külalakja**

## **Műalkotások jelölése**

Színdarabok, filmek, táncelőadások címét kurzívan (dőlt betűkkel) kell jelölni.

## **Ábrák**

* A szakdolgozatban ábrának nevezzük a fotókat, rajzokat, festményeket, plakátokat, szórólapokat, grafikonokat.
* Az ábrák illeszkedjenek a szövegkörnyezet logikájába, ne szorítsák ki a szöveget.
* A szövegben elhelyezett képeket, ábrákat külön-külön, folyamatosan arab számokkal kell sorszámozni, címmel kell ellátni, utána a forrást meg kell jelölni (*1.ábra:* Bethlen Téri Színház, fotó: Palotai Mihály, 2017)
	+ Amennyiben egy képnek, fotónak, ábrának a szerzőjét és/vagy évszámát nem tudjuk pontosan megjelölni, akkor használjuk az URL-t: *1.ábra:* Bethlen téri Színház, URL: <https://images.app.goo.gl/CogRqobfESF68U1c7>
* A saját tulajdonú fotók után, a „Saját gyűjtés”, míg a saját szerkesztésű ábra után, a „Saját szerkesztés” forrásmegnevezést kell használni.
* Az ábrákra a folyó szövegben kell hivatkozni (1. ábra).
* A számozás és cím helye az ábra alatt van. Az ábrák alatti szöveg kisebb legyen, mint a folyó törzsszöveg.
* Az ábrák jegyzékét a sorszámaik alapján kell összeállítani, és a mellékletek között szerepeltetni.

## **Táblázatok**

* A táblázatokat is arab számokkal kell számozni, és címmel kell ellátni.
* A szövegben elhelyezett táblázatokat külön-külön, folyamatosan arab számokkal kell sorszámozni, címmel kell ellátni, utána a forrást meg kell jelölni (*2.táblázat:* A 2015-ben divattánc szakirányt választó elsőéves hallgatók előképzettsége. Forrás: Kiss, 2016)
* A táblázatokra a szövegben számuk alapján kell hivatkozni (2. táblázat).
* Más által készített táblázat átvételekor hivatkozni kell a forrásra, saját táblázat alkalmazásakor a „Saját szerkesztés” megnevezést kell használni.
* A táblázatok adatainak önmagukban, a szövegben való elmélyülés nélkül is értelmezhetőeknek kell lenniük.
* Az ábrák és a táblázatok így külön számozásba kerülnek.

## **Bekezdések**

* Egy adott fejezet első bekezdésének első sorában ne legyen behúzás.
* A fejezet minden további bekezdésének első sora 1 cm-es behúzással kezdődjön.
* Egy bekezdés legyen hosszabb, mint egy mondat (minimum 3 mondat), de ne haladja meg az egy oldalnál hosszabb terjedelmet.

# **Hivatkozások kezelése**

## **Hivatkozások a szövegtörzsben**

**4.1.1 Utalás egy műre**

A szövegben a hivatkozás a szerző(k) nevével és a megjelenés évszámával történik.

* A szerző(k) neve lehet része a mondatnak:
	+ ... amint *White* tanulmányában (1998) közölt eredmények …
* vagy szerepelhet zárójelben
	+ ... a két változó közötti szoros összefüggés már korábban felmerült (*White*, 1998), ezért ...
* Szerzőpáros: Két szerző nevét az "és" választja el egymástól
	+ … a jelenség összefüggésben áll a társadalmi elvárásokkal (*Black* és *White*, 1998).
* Több szerző, egy mű: Több név esetén a nevek között vessző áll, az utolsó két név között "és" van: (*Fekete*, *Fehér* és *Barna*, 1998).

Háromnál több név esetén az első előforduláskor az összes szerző neve szerepel (*Fekete*, *Fehér*, *Szürke* és *Barna*, 1998), a további előforduláskor az első szerző neve és a "mtsai" rövidítés (*Fekete* és mtsai, 1998).

A szövegben a nevek dőlt betűvel jelennek meg.

* Audio- vagy multimédia forrásra: (*Bergman, 1957, 00:59:45-01:02:34*).

**4.1.2 Utalás több műre**

* Egy szerző több műve
	+ Egy zárójelen belül egy szerző különböző munkáira hivatkozva a nevet csak egyszer írjuk, utána következnek az évszámok, egymástól vesszővel elválasztva (*Bloom*, 1955, 1956a, 1956b).
	+ Ha egy szerzőnek azonos évben publikált több írására hivatkozunk a teljes szöveg különböző helyein, azokat az egyes évszámok után írt betűkkel különböztetjük meg (*Nagy*, 1988a). Ezt az irodalomjegyzékben is feltűntetjük.
* Több szerző több műve
	+ Egy zárójelen belül több szerző munkáira hivatkozva az egyes tételeket pontos vessző (;) választja el (*Fekete*, 1988; *Fehér*, 1989; *Szürke* és *Barna*, 1990).

**4.1.3 Idézet**

* Szövegre: A szó szerinti idézeteket idézőjelek fogják közre, a hivatkozás megjelöli az oldalszámokat is (*White*, 1998: 32.). Az idézett szöveg dőlt betűs. Idézetből szövegrész kihagyásakor a (...) jelzést használjuk.

## **Hivatkozások a forrásjegyzékben**

**Általános szabályok:**

* **Dőlt** betűvel jelezzük a **forrás fő információhordozóját**. Könyvnél ez maga a cím, újságcikkek, folyóiratokban megjelent tanulmányok esetében ez a kiadvány/kötet neve.
* Amennyiben egy **forrás online** is elérhető, a könyvészeti adatok után meg kell jeleníteni annak internetes elérhetőségét a letöltési dátum megadásával. URL: web-cím, Letöltés ideje: 2018.09.09. A web-cím önmagában nem elfogadható könyvészeti adatok nélkül sem a szövegtörzsben, sem az irodalomjegyzékben.
	+ Szivák Judit (2003): *A reflektív gondolkodás fejlesztése*. Oktatás-módszertani Kiskönyvtár, III. kötet. Gondolat Kiadó, Budapest. URL: <http://www.nyf.hu/pkk/sites/www.nyf.hu.pkk/files/tanarkepzo_anyagok/tanari_mesterkepzes/osszef_szakm_gyak/06_tanari_portfolio.pdf>Letöltés ideje: 2018.09.11.

**4.2.1 Önálló könyvek**

Szerző(k) (évszám): *Cím*. Kiadó, kiadás helye (város).

* **A magyar szerzők teljes nevét kiírjuk.**
	+ Lénárd Ferenc (1986): *Pedagógiai ellentmondások.* Akadémiai Kiadó, Budapest.
	+ Bedő Andrea és Schlotter Judit (2008): *Az interaktív tábla.* Műszaki Kiadó, Budapest.
* **A nemzetközi források szerzőinek csak a vezetéknevét írjuk ki (akkor is, ha magyar a szerző), és vesszőt követően a keresztnevük kezdőbetűjét egy ponttal.**
	+ Ginnis, P. (2007): *Tanítási és tanulási receptkönyv.* Alexandra, Budapest.

**4.2.2 Szerkesztett könyvek**

Szerző(k) (évszám, szerk.): Cím. Kiadó, kiadás helye (város). A könyv címe dőlt betűvel.

* **A magyar szerkesztők teljes nevét kiírjuk.**
	+ Falus Iván (2004, szerk.): *Didaktika*. Nemzeti Tankönyvkiadó, Budapest.
	+ Kollár Katalin és Szabó Éva (2004, szerk.): *Pszichológia pedagógusoknak.* Osiris Kiadó, Budapest.
	+ Halász Gábor és Lannert Judit (2006, szerk.): *Jelentés a magyar közoktatásról.* OKI, Budapest.
* **A nemzetközi források szerkesztőinek csak a vezetéknevét írjuk ki (akkor is, ha magyar a szerkesztő), és vesszőt követően a keresztnevük kezdőbetűjét egy ponttal.**
	+ Mandl, H., De Corte, E., Bennett, N. és Friedrich, H. F. (1990, szerk.): *Learning and instruction.* European research in an international context. Volume 2.1. Social and cognitive aspects of learning and instruction. Pergamon Press, Oxford.
	+ Németh, A., Stöckl, C. és Vincze B. (2017, szerk.): *Survival of Utopias - Life Reform and Progressive Education in Austria and Hungary: Weiterlebende Utopien - Lebensreform und Reformpädagogik in Österreich und Ungarn.* Peter Lang Internationaler Verlag der Wissenschaften, Wien.

**4.2.3 Könyvfejezetek**

Szerző(k) (évszám): Fejezet (vagy tanulmány) cím. In: Szerkesztő(k) neve (szerk.): *Könyv címe*, kiadó, kiadás helye (város). Oldalszámok: a fejezet első és utolsó oldala. A befoglaló könyv címe dőlt betűvel.

* + Neves, D. M. és Anderson, J. R. (1981): Knowledge compilation: Mechanisms for the automatization of cognitive skills. In: Anderson, J. R. (szerk.): *Cognitive skills and their acquisition.* Lawrence Erlbaum Associates, Publishers, Hillsdale. 57-84.

**4.2.4 Folyóiratban megjelent cikkek**

Szerző(k), (évszám): Tanulmány cím. *Folyóiratcím*, évfolyam. Szám. Oldalszámok: a tanulmány első és utolsó oldalának száma. A befoglaló folyóirat címe dőlt betűvel.

* + Larkin, J. H. és Simon, H. A. (1987): Why a diagram is (sometimes) worth ten thousand words. *Cognitive Science*, 9. évf. 11. sz. 65-99. o.

Az irodalomjegyzékben az oldalszámok mellett nem szerepel az "o" betű, az évfolyam rövidítése “évf.”, a "szám" rövidítése "sz.".

Online folyóiratok esetében hiányozhat az oldalszám, ilyenkor azt értelemszerűen nem kell feltűntetni.

Amennyiben van DOI-száma a tanulmánynak, azt fel kell tűntetni.

* + Fügedi János (2016): A Néptánc Tudástár adatbázisának rendszere. *Néptánc Tudástár.* MTA BTK Zenetudományi Intézet. DOI: 10.23714/nzntk.ntt.publ.l01771

**4.2.5 Könyvsorozat egy kötete**

Szerző(k) (évszám): *Cím*. Sorozat címe, kötet száma. Kiadó, kiadás helye (város).

* + Gordon Győri János (2004): *Tehetségpedagógiai módszerek.* Oktatás-módszertani Kiskönyvtár, VII. kötet. Gondolat Kiadó, Budapest.
	+ M. Nádasi Mária (2003): *Projektoktatás.* Oktatás-módszertani Kiskönyvtár, V. kötet. Gondolat Kiadó, Budapest.
	+ Petriné Feyér Judit (2004): *A problémaközpontú csoportmunka.* Oktatás-módszertani Kiskönyvtár, VI. kötet. Gondolat Kiadó, Budapest.

**4.2.6 Újságcikk vagy interjú napi- heti- vagy havilapban**

* Napilap

Szerző (évszám): Cím. *Napilap címe*, megjelenés napja. Oldalszám.

* + Ferdinandy György (1993):Csatlakozás. *Magyar Nemzet,* 1993.06.05. 20.

Hiányzó szerző esetén címmel kezdünk.

* + German Invitation Refused by Dancer (1936). *New York Times*, 13.03.1936. URL: <https://www.loc.gov/item/ihas.200154341/> Letöltés ideje: 2018.10.15.
* Ha a cikk egy internetes **hírportál**on jelent meg: Szerző (évszám): Cím. *hvg.hu,* a megjelenés pontos dátuma, URL: web-cím, Letöltés ideje: 2018.09.09.
	+ Gát Anna (2012): Ha lehull az álarc, ha elvész a kontroll - Interjú Frenák Pállal. *hvg.hu,* 2012.09.06. URL: <https://hvg.hu/kultura/20120905_magyar_vernasz_frenak_interju> Letöltés ideje: 2018.09.09.
	+ Dull Szabolcs (2017): PISA-jelentés: A magyar gyerekek problémamegoldásban átlag alatt vannak. *index.hu,* 2017.11.21. URL: <https://index.hu/belfold/2017/11/21/pisa-jelentes_a_magyar_diakok_problemamegoldasban_atlag_alatt_vannak/> Letöltés ideje: 2018.09.11.
* Havilap (a hetilapra is hasoló szabályok vonatkoznak)

Szerző (évszám): Cím. *heti- vagy havilap címe*. évf. szám. oldalszám.

* + Sáska Géza (2011): Klebelsberg újratöltve. *Heti Világgazdaság*, 33. évf. 46. sz. 96–97.

**4.2.7 Korábbi kiadások, fordítások jelzése**

Ha a szerző egy munka fordítására, reprintként kiadott változatára, későbbi kiadására vagy gyűjteményes kötetben újra megjelent változatára hivatkozik, és fel kívánja tüntetni az eredeti megjelenés idejét is, ezt két időpont feltüntetésével teheti meg. Az eredeti évszám törtvonallal elválasztva megelőzi az utóbbit. Csak annak a kiadásnak az adatait kell megadni, amelyikre a hivatkozás vonatkozik.

* + Törzsszövegben: (*Neisser*, 1976/1984). Forrásjegyzékben: Neisser, U. (1976/1984): *Megismerés és valóság.* Gondolat, Budapest.

**4.2.8 Statisztikai adatok**

Szervezet neve (évszám): Cím. *Befoglaló mű címe.* Kiadó szervezet, kiadás dátuma, URL, letöltés ideje.

* + szövegközi hivatkozás: (KSH, 2017), forrásjegyzék: Központi Statisztikai Hivatal (2017): Színpadi szórakoztatás, 2016. *Statisztikai tükör.* KSH, 2017.12.14. URL: <http://www.ksh.hu/docs/hun/xftp/idoszaki/pdf/szinpad16.pdf> Letöltés ideje: 2018.10.14.

Szervezet neve (évszám): *Cím.* Kiadó szervezet, kiadás dátuma, URL, letöltés ideje.

* + szövegközi hivatkozás: (OECD, 2017), forrásjegyzék: OECD: *Life Expectancy at Birth.* URL: <https://data.oecd.org/healthstat/life-expectancy-at-birth.htm> Letöltés ideje: 2018.08.17.

**4.2.9 Tanügyi dokumentumok**

Dokumentum neve (évszám): *Befoglaló mű címe*, megjelenés dátuma. URL, letöltés dátuma.

* + szövegközi hivatkozás: (Nat, 2012), forrásjegyzék: Nemzeti Alaptanterv (2012). *Magyar Közlöny*, 2012.06.04. URL: <http://ofi.hu/sites/default/files/attachments/mk_nat_20121.pdf> Letöltés ideje: 2018.10.28.

**4.2.10 Disszertációk, szakdolgozatok**

Szerző (évszám): *Cím*. Dolgozat típusa. Intézmény.

* + Lőrinc Katalin (2014): *A test szövege*. DLA értekezés. Színház- és Filmművészeti Egyetem,
	+ Szélpál Éva (2014): *“Egy élet e tánc…”: Végső Miklós táncoktatói tevékenysége*. MA-szakdolgozat. Magyar Táncművészeti Főiskola.

Amennyiben DOI-szám is tartozik a dolgozathoz:

* + Lanszki Anita (2018): *A digitális történetmesélés mint tanulásszerveési eljárás tanulástámogató és kompetenciafejlesztő hatása az oktatási folyamatban.* PhD értekezés. Eszterházy Károly Egyetem. DOI: 10.15773/EKE.2018.004

**4.2.11 Kézirat**

Szerző (évszám): *Cím*. Kézirat. Megjelenés helye.

A nyomda nem kiadó. A könyvészeti adatok után kell megemlíteni, ha az adott forrás magánkiadás vagy kézirat.

* + Gönyei Sándor (1951): *Beszámoló az 1951.11.03-04-én, a Népművészeti Intézet megbízásából, Bag Pest megyei községben végzett táncgíűjtő útról.* Kézirat. MTA BTK Zenetudományi Intézet, Néptánc Archívum, Akt. 106.

**4.2.12 Magánkiadás**

Szerző (évszám): *Cím*. Kézirat. Megjelenés helye (ha van). Magánkiadás.

* + Szabó-Józsa Éva (2016): *Magyarország a HAZÁM, de Svájc az otthonom.* Magánkiadás.

**4.2.13 Blogbejegyzés**

A szerző blogon megadott nevét kell használnunk (évszám): Cím. *Blogcím,* publikálás dátuma. URL. Letöltés ideje.

* + mikrokozmosz (2018): Túl minden határon - Interjú Ágnes Noltenius balettmesterrel. *Táncblog,* 2018.10.14. URL: <http://tanc.reblog.hu/tul-minden-hataron-interju-agnes-noltenius-balettmesterrel> Letöltés ideje: 2018.10.15.

**4.2.14.Lexikoncímszavak**

Szerző (évszám): Cím. In: Szerkesztő(k): *Lexikon neve.* Kiadó. Oldalszám.

* + Martin György (2001): Legényes. In: Pálfy Gyula (szerk.): *Néptánc kislexikon*. Planétás Kiadó. 95-96.
	+ Hiányzó szerző esetén címmel kezdünk.

**4.2.15 Konferencia-előadás**

Előadó (évszám): Cím. *Konferencia neve.* Konferencia helye, ideje.

* + Sándor Ildikó (2017): Rekonstrukció és adaptáció: énekes népi játékok a művészeti nevelésben. *Táncművészet és intellektualitás: VI. Nemzetközi Tánctudományi Konferencia.* Magyar Táncművészeti Egyetem, 2017.11.17.

**4.2.16 Koreográfia**

A szerző ebben az esetben a koreográfus (rendező, dátum az ősbemutató éve): *Cím.*  Közreműködők. Helyszín, bemutató napja.

* + Miloss Aurél (koreográfus, 1942): *A csodálatos mandarin*. Zeneszerző: Bartók Béla, Vezényelt: Ferencsik János, Előadta: Corpo di Ballo del Teatro alla Scala. Teatro alla Scala, 1942.10.12.

Egy színpadi előadásban megjelenő koreográfia:

* + Horváth Csaba (koreográfus, 2016): *Pál utcai fiúk*. Rendező: Marton László, Zeneszerző: Dés László, Molnár Ferenc regénye alapján írta: Geszti Péter és Grecsó Krisztián. Vígszínház, 2016.11.05.

**4.2.17 Színpadi előadások (nem koreográfia)**

A szerző ebben az esetben a rendező (rendező, dátum az ősbemutató éve): *Cím.* Közreműködők. Helyszín, bemutató napja.

* + Pintér Béla (rendező, 2016): *A bajnok.* Giacomo Puccini műveinek felhasználásával írta Pintér Béla, Zenei vezető: Kéménczy Antal, Dramaturg: Enyédi Éva. Katona József Színház, 2016.03.19.

**4.2.18 Táncpartitúra**

Koreográfus (dátum): *Cím*. Az adatközlő (=lejegyző) nem szerző. Kiadó.

* + Rábai Miklós (koreográfus, 1971): *Ecseri lakodalmas*. Lejegyezte: Szentpál Mária. Népművelődési Propaganda Iroda.

**3.2.19 Zenemű partitúra**

Zeneszerző (Dátumként a zenemű keletkezése, ennek hiányában az ősbemutató évszáma használatos.): *Cím.* Közreműködők. Hely, dátum.

* + Erkel Ferenc (1861): *Bánk bán*. Írta: Egressy Benjámin, Vezényelt: Erkel Ferenc. Nemzeti Színház, 1861.03.09.

**4.2.20 Hangzó anyagok**

* Szerző (felvétel időpontja, ha más, mint a copyrighté/copyright éve): *Cím*. Előadó.  Hanghordozó fajtája. Forgalmazó cég.
	+ Bach, J. S. (1984/2003): *English Suites*. Előadó: Gustav Leonhardt. CD. EMI Records Ltd, Virgin Classics – Veritas.
* Szerző, aki egyben előadó (publikálás évszáma): Cím. *Album címe*. A hanghordozó fajtája. Forgalmazó cég, székhely.
	+ Björk (1988): Birthday. *The Sugarcubes.* CD. One Little Indian Records, England.
* Népdal

Cím (publikálás évszáma). Közreműködők. In: Befoglaló mű szerzője: *Befoglaló mű címe.* Kiadó. Oldalszám.

* + Kanásztánc (2010). Előadta: Ferencz Józsefné Balázs Mária, Gyűjtötte: Olsvai Imre és Katona Imre, 1978. In: Paksa Katalin: *Az ugrós táncok zenéje*. MTA Zenetudományi Intézet / L’Harmattan Kiadó. 126.

**4.2.21 Mozgókép**

* Film

Rendező neve (rendező, év): *Cím*. Forgalmazó cég, székhely.

* + von Trier, L. (rendező, 2005): Manderlay (film). Budapest Film, Budapest.
* Filmrészletre hivatkozás folyó szövegben egy adott film elemzése során: 0:12:40-0:12:45
* Televízióműsor

Rendező neve (rendező, vetítés ideje: év. hó. nap): *Cím*. Közreműködő(k). Bemutató csatorna, székhely.

* + Szurdoki Erika (rendező, 2011): *A rejtélyes XX. század.* Kun Miklós műsora. Magyar Televízió 1., Budapest.
* Sorozat

Epizód (évszám). *Sorozat címe.* Évad. Epizód. Bemutató csatorna, az epizód sugárzásának napja.

* + Week Zero (2010). *Dance Academy*. 1. évad, 2. epizód, TV Tonight, 2010.06.01.

Szerzői sorozat esetén meg kell nevezni a rendezőt. Rendező neve (rendező, évszám): *Cím.* Bemutató csatorna, premier napja.

* Woody, A. (rendező, 2016):  *Crisis in Six Scenes*. Amazon, 2016.09.30

# **A szakdolgozat nyelvezete**

## **Megfogalmazás**

* világos, logikailag követhető megfogalmazás
* germanizmusok, anglicizmusok kerülése
* alany-állítmány egyeztetése

## **Szakkifejezések**

A szakdolgozó használja a kifejtett téma tudományágának szakkifejezéseit. Ebben segítségére lehetnek a felhasznált források és a konzulens.

## **Nyelvhelyesség**

* a magyar nyelv helyesírási alapelvei
* intézménynevek nagy kezdőbetűvel
* köznevek kis kezdőbetűvel
* műcímek eredeti helyesírásának/kezdőbetűinek megtartása
* idegen nyelvű forrásművek idézése esetén:
	+ már létező fordítás felhasználása (pontos hivatkozással)
	+ ennek hiányában: a magyar nyelvhelyességnek és a szakterminológiának megfelelő saját fordítás használata (feltűntetve, hogy a szöveg a szakdolgozó saját fordítása)

## **Szókincs, stílus**

* elvárt a tudományos nyelv, stílus használata és a szakkifejezések, terminus technicusok tudatos használata
* kerüljük
	+ a költői nyelvet, a jelzők, bonyolult irodalmi képek használatát, érzelmi kitöréseket, sóhajokat
	+ a pongyola megfogalmazást (pl. tulajdonképpen, ugye, szerintem)
	+ a szlenget, a diáknyelvi, illetve humoros, vicces nyelvi fordulatokat
	+ az egy mondaton/tartalmi egységen belüli szóismétlést
	+ a túl hosszú fejezet- és alfejezetcímeket
	+ a túl sok kiemelést – amennyiben mégis kiemel (pl. félkövér betűkkel), következetesen tegye azt
	+ az aláhúzást mint kiemelést

# **Témaválasztás**

## **Téma terjedelmének meghatározása**

A hallgató ne vállalkozzon dolgozatában diszciplinárisan túl nagy téma taglalására (pl.: *Film és tánc kapcsolata* vagy *A balett hatása a kezdetektől napjainkig*). Ez nem teszi ugyanis lehetővé a szakdolgozat keretein belüli alapos elmélyülést. A téma szűkítése történhet térben, időben, nemek, életkor alapján pl. ne az egész általános iskolai oktatásról írjon csak az alsó tagozatról.

Az ideális szakdolgozatban a szakirodalmi szintézis kiegészül a hallgató kritikus elemzésével, a téma alapos vizsgálatával. Javasolt egy olyan kisebb tartalmi egység választása, melyhez van elegendő szakirodalom.

## **Cím**

A cím pontosan írja le a szakdolgozatban kifejtett témát. Főcím: általános, tág, lehet pl. egy idézet, alcím: szűkítő, konkrét, pl. Terpszikhoré tornacsukában. A modern amerikai tánc története. vagy "A magyar nyelvet írni kezdik." Irodalmi gondolkodás a középkori Magyarországon.

## **A szakdolgozat célja**

A szakdolgozat legyen problémacentrikus, a hallgató nevezzen meg az elején egy-két konkrét kérdést, amire keresi a választ a szakdolgozatában. Az olvasónak legyen világos szakdolgozata konkrét célja, és a szakdolgozatból a cél megvalósítása.

## **Kérdések, hipotézisek**

A hallgató a bevezetőben megfogalmazott kérdésekre adjon választ és/vagy vállalkozzon hipotézis(ek) megerősítésére vagy elvetésére. Mindez legyen összhangban a választott témával.

# **Elméleti megalapozottság**

## **Szakirodalom**

A szakdolgozatban jelenjen meg gazdag és releváns magyar, illetve – lehetőség esetén – idegen nyelvű szakirodalom.

Nem fogadhatóak el az alábbiak:

* Wikipédia szócikk
* bulvár médiában megjelent közlemények
* bizonytalan forrásból származó közlemények

## **Definíciók**

A hallgató egy fogalmi egységről több szerző nézőpontját/ definícióját/vélekedését is ismertesse, azokat elemző módon vesse össze.

# **Az elemzés**

## **Logika, összhang**

A dolgozatban megjelenő szakirodalmi alapok, (adott esetben a módszertan), az elemzések, a következtetések álljanak összhangban a célkitűzéssel.

## **Leírás**

A hallgató az ismertetni kívánt jelenségeket alaposan írja körül, azokat támassza alá pontos hivatkozásokkal.

## **Kritikai elemzés**

* Az elemzés a szakirodalmi előzményekre és/vagy a hallgató kutatásmódszertani szempontból megbízható vizsgálatának adataira épüljön.
* A hallgató a dolgozatban megjelenített elméleteket, modelleket, alkotásokat ne csak felsorolja, hanem interpretálja, kritikusan értékelje is.
* A leíró és elemző részek kiegyensúlyozott arányban jelenjenek meg a dolgozatban.

## **Következtetés**

* Az elemzésekből a hallgató vonjon le következtetéseket, és - ha a téma és a kutatás megengedi – fogalmazzon meg javaslatokat.
* Különüljenek el a dolgozatban a hallgató javaslatai, saját következetései és azok a gondolatok, melyek szakirodalomból származnak.
* A szakdolgozat tartalmi egységei épüljenek logikailag egymásra.

# **A szakdolgozat eredetisége**

## **Mi a plágium?**

Minden olyan gondolat, idézet, mely más szellemi terméke, és a hallgató a forrásra való hivatkozás nélkül teszi a szakdolgozatába, plágiumnak minősül. Ennek elkerülése érdekében:

* A szó szerinti idézet forrását oldalszámmal együtt az idézet után fel kell tüntetni.
* Egy (vagy több) szerző gondolatainak/vélekedésének tartalmi összefoglalása után/közben is hivatkozni kell a forrásra.

## **Eredetiségnyilatkozat**

(ld. köv. oldal)

**EREDETISÉGNYILATKOZAT**

A hallgató neve:

A hallgató hallgatói-kódja:..................................

MTE

Szak:…………………………

Szakirány: ………………………..

A szakdolgozat címe:.....................................................................................................................

......................................................................................................................................................

Az MTE hallgatójaként büntetőjogi felelősségem tudatában kijelentem és aláírásommal igazolom, hogy a szakdolgozat részét képező szakdolgozatom saját, önálló szellemi munkám, az abban hivatkozott, nyomtatott és elektronikus szakirodalom felhasználása a szerzői jogok általános szabályainak megfelelően történt.

Tudomásul veszem, hogy szakdolgozat esetén plágiumnak számít:

– a szó szerinti idézet közlése idézőjel és hivatkozás megjelölése nélkül;

– a tartalmi idézet hivatkozás megjelölése nélkül;

– más publikált gondolatainak saját gondolatként való feltüntetése.

Alulírott kijelentem, hogy a plágium fogalmát megismertem, és tudomásul veszem, hogy plágium esetén szakdolgozatom visszautasításra kerül, és ilyen esetben fegyelmi eljárás indítható.

Kijelentem továbbá, hogy a szakdolgozat a konzulensem által jóváhagyott formában kerül beadásra.

Budapest, 20... ..........................................

 aláírás